ai4bharat/Pralekha huggingface dataset:
کیمیکلز اور فرٹیلائزر کی وزارت
انڈین کیمیکل کونسل پائیداری کانکلیو کے چوتھے ایڈیشن کا آج نئی دہلی میں افتتاح کیا گیا
کیمیکل اور پیٹرو کیمیکل محکمے کے سیکریٹری کا کہنا ہے کہ سرکار صنعتوں کے ساتھ کام کررہی ہے ، فیڈ بیک اور مشوروں کے لیے ہمیشہ تیار ہے
کیمیکل اور پیٹرو کیمیکل محکمے کے سیکریٹری جناب ارون بروکا نے آج نئی دہلی میں ’بورڈ رومز ٹو کمیونٹی-ای ایس جی، کاربن نیوٹریلٹی ، آپریشنل سیفٹی، گرینر سولیوشن‘موضوع پر انڈین کیمیکل کونسل پائیداری کانکلیو کے چوتھے ایڈیشن کا افتتاح کیا۔
دو روزہ انعقاد کیمیکل کے مکمل لائف سرکل کے انتظام میں استحکام کو بڑھاوا دیتا ہے۔ یہ کیمیکل اور کھاد کی وزارت اور ماحولیات ، جنگلات اور موسمیاتی تبدیلی کی وزارت کی مناسب حمایت کے ساتھ اقوام متحدہ کے ماحولیاتی پروگرام اور انٹرنیشنل کاؤنسل آف کیمیکل ایسو سی ایشن کے ساتھ مشترکہ طور سے منعقد کیا جارہا ہے۔
افتتاحی سیشن سے خطاب کرتے ہوئے جناب ارون بروکا نے یقین ظاہر کیا کہ کانکلیو میں پیش کئے گئے خیالات سے بہت کچھ حاصل کریں گے۔انہوں نے استحکام پر اجلاس کے لئے آئی سی سی کی ستائش کی۔ جناب بروکا نے یہ بھی کہا کہ ہندوستان نے پہلے ہی موسمیات اور استحکام کے ایشوز پر بات چیت کی ہے اور ہمیں باہر سے کسی تعاون کا انتظار کئے بغیر اہداف کے حصول کے لئے کام کرنا چاہئے۔
سیکریٹری موصوف نے پی ایل آئی اسکیموں ، صنعتوں کے ساتھ سرکار کے کام کرنے اور ’ایز آف ڈوئنگ بزنس‘کا ماحول بنانے جیسی سرکار کی پہلوں پر بھی بات کی۔ انہوں نے کہا کہ سرکار جو کچھ بھی ممکن ہے، وہ کرنے کی کوشش کررہی ہے اور فیڈ بیک کا ہمیشہ استقبال ہے۔
تحفظ اور معیارات پر گفتگو کرتے ہوئے جناب بروکا نے کہا کہ پائیدار ترقی کے لئے تحفظ کے چھوٹے چھوٹے قدم اہم ہیں۔ انہوں نے کہا کہ ایک چھوٹا سا حادثہ انسانی زندگی ، صنعت اور ماحولیات کے لئے مسائل پیدا کرسکتا ہے، اس لئے تحفظ کے قدم اٹھائے جانے چاہئیں۔
یو این ای پی کی کیمیکلز اور صحت شاخ کی سبراہ محترمہ جیکلین الواریز نے کہا کہ بات صرف آلودگی اور کیمیکلز کی نہیں ہے، بلکہ ہم یہاں زندگی، سماجی ترقی اور پائیدار اقتصادی ترقی کی بات کررہے ہیں۔ انہو ں نے کہا کہ ہم حوصلہ افزائی ، متبادل کے بارے میں بات نہ صرف وراثت کی طور پر کررہے ہیں، بلکہ مستقبل کے بارے میں بھی بات کررہے ہیں۔ انہوں نے کہا کہ ’اولوالعزم بنیں، عالمی سطح پر سوچیں اور مقامی سطح پر کام کریں‘۔
اجلاس میں مختلف مقررین نے موسمیات، پائیدار ترقی اور اس سمت میں کئے جاسکنے والے اقدامات پر بھی اپنے خیالات کا اظہار کیا۔
اس اجلاس میں ایکسیل انڈسٹریز لمٹیڈ کے چیئرمین اور منیجنگ ڈائریکٹر جناب اشون سی شراف، ٹیری گورننگ کونسل کے سربراہ جناب نتن دیسائی اور ڈی ایم سی سی اسپیشلٹی کیمیکل لمٹیڈ کے ایم ڈی اور سی ای او جناب بمل ایل گوکل داس ، ہندوستانی اور بین الاقوامی کمپنیوں کے سی ای او اور نمائندے ، کمپنیوں میں ای ایچ ایس محکمے میں کام کرنے والے افراد، مرکز اور ریاستی سرکار کے نمائندے، آلودگی کنٹرول بورڈ ، بین الاقوامی کثیر نوعیتی تنظیمیں، عالمی کیمیکلز صنعتی ادارے اور تعلیمی ماہرین و سول سوسائٹی تنظیموں کے نمائندے حصہ لے رہے ہیں۔
بندرگاہوں، جہاز رانی اور آبی راستوں کی وزارت
جناب سربانند سونووال نے، ڈبرو گڑھ میں پریرنا چائلڈ ہوم میں بچوں کے ساتھ نئے سال کا دن گزارا
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے نئے سال کا دن آج ڈبرو گڑھ میں پریرنا چلڈرن ہوم کے بچوں کے ساتھ گزارا۔ اس موقع پر جناب سونووال نے بچوں میں کتابیں تقسیم کیں اور آنے والے سال کے لیے ان کے لیے نیک خواہشات کا اظہار کیا۔ بچوں نے بھی اسٹیج پر اپنی مختلف پرفارمنس سے سونووال سمیت تمام حاضرین کو مسحور کیا۔
اس موقع پر خطاب کرتے ہوئے جناب سونووال نے کہا، "بچوں کی آنکھوں میں چمک اور امید نئے پن کی حقیقی عکاسی کرتی ہے۔ وہ ہمارے ملک کا مستقبل ہیں۔ ان کے خوابوں کو حقیقت کی منزل تک پہنچنے کے لیے پائے تکمیل تک پہنچنے دیں۔ بچوں کی سادگی اور خلوص نے میرے دل کو چھو لیا ہے۔ میں ان کے لئے اپنی نیک خواہشات کا اظہار کرتا ہوں کہ وہ نئے امکانات کو تلاش کریں۔"
مرکزی وزیر کے ساتھ ڈبرو گڑھ کے ایم ایل اے پرسنتا فوکن اور ڈبرو گڑھ ڈیولپمنٹ اتھارٹی کے دیگر افسران بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ اک۔ ق ر۔
U-14
(Visitor Counter : 75
وزارتِ تعلیم
نائب صدر جمہوریہ ہند جناب جگدیپ دھنکھڑ یونیسکو انڈیا افریقہ ہیکاتھون کے اختتامی اجلاس سے خطاب کریں گے
ہندوستان کے نائب صدر جناب جگدیپ دھنکھڑ کل صبح 11 بجے گوتم بدھ یونیورسٹی، اتر پردیش میں یونیسکو انڈیا افریقہ ہیکاتھون کے اختتامی اجلاس سے بطور مہمان خصوصی خطاب کریں گے۔ اتر پردیش کی گورنر محترمہ آنندی بین پٹیل؛ اتر پردیش کے وزیر اعلیٰ جناب یوگی آدتیہ ناتھ؛ اے ایس ٹی ڈائریکٹر جنرل ، یونیسکو، جناب فرمن ایڈورڈ ماٹوکو اور 13 افریقی ممالک کے وزراء اس تقریب میں شرکت کریں گے۔
یونیسکو انڈیا افریقہ ہیکاتھون کا افتتاح گوتم بدھ یونیورسٹی میں 22 نومبر 2022 کو ایک شاندار افتتاحی تقریب کے ساتھ کیا گیا تھا۔ یونیسکو انڈیا - افریقہ ہیکاتھون ایک سالانہ 36 گھنٹے کا پروگرام ہے جو طلباء، ایجوکیٹرس، اساتذہ، اور ہندوستان کی ریسرچ کمیونٹی کو ایک ساتھ لاتا ہے۔ افریقی شراکت دار اپنے ممالک کو درپیش مشترکہ چیلنجوں سے نمٹنے کے لیے اور ثقافتی امتزاج کے لیے ایک سہولت کار کے طور پر کام کرتے ہیں۔
یونیسکو انڈیا - افریقہ ہیکاتھون ایک مناسب پلیٹ فارم مہیا کرتا ہے جو نوجوان اختراع کاروں کو اکٹھے ہونے اور تعاون کرنے والے ممالک کو درپیش سماجی، ماحولیاتی اور تکنیکی مسائل کے حل تلاش کرنے کی سہولت فراہم کرتا ہے۔ یہ دنیا کو تبدیل کرنے کی صلاحیت کے ساتھ ممکنہ اسٹارٹ اپس بنانے کی بنیاد کے طور پر کام کرتا ہے۔ یہ حصہ لینے والے طلباء کو اپنی تخلیقی صلاحیتوں کو اجاگر کرنے اور ماہرین کی رہنمائی میں حقیقی دنیا کے مسائل کو حل کرنے کے لیے نئی ٹیکنالوجیز تلاش کرنے کا موقع فراہم کرتا ہے - اس طرح سے یہ جدید دنیا میں کاروباری جدت کو آگے بڑھاتا ہے۔
ہیکاتھون ہندوستان اور اس کے افریقی ہم منصبوں کے قریبی تعلقات کی علامت کے طور پر بھی کام کرتا ہے اور تعاون کے جذبے کو ابھارتا ہے - انسانیت کی بہتری کے لیے مسائل کو حل کرنے کے لیے انھیں اکٹھا کرتا ہے۔
صحت اور خاندانی بہبود کی وزارت
کووِڈ معاملات اور سیرو سروے اسٹیٹس
نئی دہلی، 18 ستمبر 2020: وزیر مملکت ، جناب اشونی کمار چوبے نے آج لوک سبھا میں تحریری جواب میں بتایا کہ بھارت میں فی ملین آبادی پر سب سے کم کووِڈ معاملات ہیں۔ بھارت میں یہ تعداد 3445 ہے جبکہ ریاست ہائے متحدہ امریکہ میں 19295، برازیل میں 20146، روسی وفاق میں 7283 اور جنوبی افریقہ میں 10929 ہے۔ حالانکہ، جنوب مشرقی ایشیائی ممالک کے مقابلے میں بھارت کی آبادی زیادہ ہے۔
کمیونٹی پر مبنی نگرانی، ارد گرد کے علاقوں میں سخت نگرانی سمیت روک تھام کے لئے کیے گئے اقدامات، گھر گھر جاکر تحقیق اور آکسیجن سیچوریشن کی نگرانی کے ساتھ فالو اپ، کووِڈ علاج سہولتی مراکز میں مریض کو جلد بھیجنا اور مریضوں کی بہتر انتظام کاری جیسے اقدامات بھارت میں کم شرح اموات کی وجوہات ہیں۔
بجلی کی وزارت
پاور فائیننس کارپوریشن کووڈ-19 سے مریضوں کے علاج میں مصروف ڈاکٹروں اور دیگر طبی عملے کو لنچ  فراہم کرے گا
نئی دہلی، 27 مئی 2020 ۔ کووڈ-19 کی وبا کے خلاف جنگ کی سمت میں ایک اور قدم بڑھاتے ہوئے توانائی کی وزارت کے تحت مرکزی زمرے کی ایک سرکاری کمپنی اور ہندوستان کی پیش رو این بی ایف سی، پاور فائیننس کارپوریشن لمیٹڈ  نے ایشیا کی سب سے بڑی فوڈ کمپنیوں میں سے ایک تاج اسٹیٹس کے ساتھ معاہدہ کیا ہے، تاکہ صف اوّل کے کووڈ جانبازوں کو صاف ستھرا اور غذائیت سے بھرپور کھانا فراہم کیا جاسکے۔ اس کوشش کے تحت پی ایف سی ڈاکٹر رام منوہر لوہیا اسپتال، نئی دہلی میں کووڈ-19 کے مریضوں کے علاج میں مصروف ڈاکٹروں اور دیگر صحت عملے کو پیک کئے ہوئے لنچ باکس دستیاب کرائے گا۔
اس اقدام کے تحت ڈاکٹر آر ایم ایل اسپتال کے ڈاکٹروں اور طبی عملے کو روزمرہ کی بنیاد پر 25 مئی 2020 سے 60 دنوں تک اعلیٰ معیار کا صاف ستھرا اور صحت بخش کھانا  کی سپلائی کرنے کے مقصد سے کمپنی نے تاج اسٹیٹس کو 64 لاکھ روپئے  کی مالی امداد دستیاب کرائی ہے۔
وزارت صحت نے نئی دہلی میں ڈاکٹر رام منوہر لوہیا اسپتال کو کووڈ-19 کے علاج کے لئے مخصوص اسپتالوں میں سے ایک کے طور پر منتخب کیا ہے، جہاں ڈاکٹروں اور دیگر صحت عملہ کووڈ-19 کے مریضوں کو دن رات علاج و معالجے کی سہولت اور دیگر صحت خدمات دستیاب کرارہے ہیں۔
اس سے قبل پی ایف سی کووڈ-19 کے خلاف جنگ میں مدد کرنے کے لئے پی ایم- کیئرس فنڈ میں 200 کروڑ روپئے کا تعاون دے چکا ہے۔ پی ایف سی ملازمین بھی اس مہم میں پیش پیش ہیں اور انھوں نے اپنی ایک دن کی تنخواہ پی ایم کیئرس فنڈ میں عطیہ کی ہے۔ اس کے علاوہ پی ایف سی نے کوٹہ، راجستھان میں طبی آلات دستیاب کرانے کے لئے انڈین ریڈ کراس سوسائٹی کو 50 لاکھ روپئے دینے کے ساتھ ساتھ اترپردیش میں سدھارتھ نگر اور بلندشہر کے ضلع کلیکٹروں کو 50-50 لاکھ روپئے کا عطیہ دیا ہے۔
شماریات اور پروگرام کے نفاذ کی وزارت
بھارت میں پے رول رپورٹنگ-رسمی روزگار کا تناظر
نئی دہلی۔25؍اپریل۔شماریات اور پروگرام عمل درآمد کی وزارت کے تحت شماریات کے مرکزی دفتر  نے ملک میں روزگار کے بعض پہلوؤں کے اعتبار سے پیش رفت کا جائزہ لینے کے لئے منتخب سرکاری ایجنسیوں کے پاس دستیاب انتظامی ریکارڈ کی بنیاد پر روزگار کی صورتحال سے متعلق ایک پریس نوٹ جاری کیا ہے۔ روزگار کے تعلق سے اس پریس نوٹ میں ستمبر 2017 سے فروری 2019 تک کی مدت کا احاطہ کیاگیا ہے۔تفصیلات نوٹ کے ساتھ منسلک ہیں۔
روزگار کی صورتحال کے جائزے سے متعلق تفصیلی نوٹ تک رسائی کے لئے سی ایس او کے امپلائمنٹ آؤٹ لک کو دیکھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ش س۔ع ر
U-1963
(Visitor Counter : 61
وزیراعظم کا دفتر
وزیراعظم مودی نے ناگپور میٹرو کو ہری جھنڈی دکھائی
نئی دہلی، 7 مارچ / وزیراعظم جناب نریندر مودی نے آج نئی دہلی سے ویڈیو کانفرنس کے ذریعہ ناگپور میٹرو کو ہری جھنڈی دکھائی۔ انہوں نے اس موقع پر ناگپور میٹرو کے 13.4 کلو میٹر طویل کھاپری-سیتابلدی سیکشن کی تختی کا ڈیجیٹلی رونمائی کرکے افتتاح کیا۔
ویڈیو کانفرنس کے ذریعہ سامعین سے خطاب کرتے ہوئے وزیراعظم نے مہاراشٹر میں دوسری میٹرو سروس کے لئے ناگپور کے عوام کو مبارک باد پیش کی ۔ انہوں نےکہا یہ ان کے لئے ایک خصوصی لمحہ ہے کیونکہ انہوں نے 2014 میں ناگپور میٹرو کے لئے سنگ بنیا د رکھا تھا۔ انہوں نے کہا کہ ناگپور کے عوام کو یہ میٹرو نقل و حمل کا بہتر ،سستا اور ماحولیات دوست طریقہ فراہم کرے گا۔ وزیراعظم نے کہاکہ مرکزی اور ریاستی حکومت مستقبل کی ضرورتوں کو ذہن میں رکھتے ہوئے ناگپور کی ترقی کے لئے لگاتار کام کررہی ہیں۔ انہوں نے کہاکہ ناگپور میٹرو سے نوجوانوں کے لئے روزگار کے مواقع پیدا ہوں گے اس سے شہر کی ترقی میں مدد ملے گی۔
پورے ملک میں جدید نظام نقل و حمل تیار کرنے میں مرکزی حکومت کے اقدامات پر روشنی ڈالتے ہوئے وزیراعظم نے کہا کہ گزشتہ ساڑھے چار برسوں کے دوران چار سو کلو میٹر میٹرو کا فعال نیٹ ورک بنایا گیا ہے۔ انہوں نے کہا کہ پورےملک میں 800 کلو میٹر ، میٹرو نیٹ ورک کا کام جاری ہے۔
وزیراعظم نے حال ہی میں شروع کئے گئے کامن موبلیٹی کارڈ ، ون نیشن -ون کارڈ کے فوائد کا بھی ذکر کیا۔ انہوں نے کہا کہ اندرون ملک تیار کارڈ ، مرجیز ڈیبٹ کارڈ ، موبلیٹی کارڈ کے ساتھ کی تیاری سے ایسے کارڈوں کی تیاری کے لئے دوسرے ممالک پر بھارت کا انحصار ختم ہوگیا ہے۔ انہوں نے کہا کہ دنیا میں چند ہی ممالک ہیں جو نقل و حمل کے لئے ایسا کامن موبلٹی کارڈ رکھتے ہیں۔
وزیراعظم نے کہا کہ مرکزی حکومت نے مسائل کا مربوط حل تلاش کرلیا ہے۔ انہوں نے ملک کے تمام شہریوں کے لئے ایز آف لیونگ کو یقینی بنانے کے حکومت کے عزم و مصمم کا ایک بار پھر اعادہ کیا۔
۔۔۔۔۔۔۔۔۔۔۔
م ن ۔ش س ۔ ج۔
U- 1484
(Visitor Counter : 46
نائب صدر جمہوریہ ہند کا سکریٹریٹ
نائب صدر نے جنم اشٹمی کے موقع پر عوام کو مبارکباد دی
نئی دہلی 11،اگست 2020
نائب صدر جمہوریہ ہند جناب ایم وینکیا نائیڈو نے جنم اشٹمی کے موقع پر عوام کو مبارکباد دی ہے۔ اپنے پیغام میں جناب وینکیا نائیڈو نے کہا کہ میں جنم اشٹمی کے مقدس موقع پر اپنے ملک کے عوام کو مبارکباد اور نیک خواہشات پیش کرتا ہوں۔
جنم اشٹمی بھگوان کی پیدائش کے موقع پر منائی جاتی ہے، جن کی بھوان ویشنو کے آٹھویں اوتار کے طور پر پوجا کی جاتی ہے۔ بچپن میں بھگوان کرشن کا ماکھن چوری کرنےکی کہانی کے علاوہ، اپنے دوستوں کے ساتھ کھیلنا، گاؤں کے ساتھی، دوستوں کو چھیڑنا اور طوفانی بارش سے گوکل کو بچانے کی اپنی بہادری کے کارناموں اور ہیبت ناک سانپ کالیا کو مارنا جیسی کہانیوں نے قدیم زمانے سے ہمارے اجتماعی تصورات کا دل موہ لیا ہے۔ نتائج کی پرواہ کیے بغیر سنجیدگی کے ساتھ اپنے فرائض کی ادائیگی کا ابدی پیغام، جس کا ذکر اور وضاحت بھگواد گیتا میں کی گئی ہے۔ پوری انسانیت کے لئے تحریک کا ایک وسیلہ ہے۔
اس سال چونکہ ہندوستان پوری دنیا کووڈ-19 جیسی عالمی وبا سے جوجھ رہی ہے اور اس کے خلاف انتھک جنگ جاری رکھے ہوئے ہے، لہٰذا ہم اپنے تقریباً روایتی تہواروں کو اپنے گھروں پر منانے کے لئے مجبور ہیں۔
جنم اشٹمی عام طور ملک بھر میں پورے جوش وخروش اور پورے مذہبی عقیدت کے ساتھ منائی جاتی ہے۔ اس سال اعتدال پسندی، خاکساری اور معمول ڈھنگ سے منائی جانی چاہئے۔ ساتھ ہی ساتھ تہوار مناتے ہوئے ماسک پہننے، دوگز کی دوری برقرار کھنے اور ذاتی طور پر صفائی ستھرائی رکھنے کے تحفظاتی پروٹوکولز  برقرار رکھنے پر سختی سے عمل کیا جائے۔
اس دن کے موقع پر آئیے ہم سب اپنا فرض نبھائیں اور سیدھے راستے کو اپنائیں۔ میری دعا ہے کہ یہ تہوار ہمارے ملک میں امن، بھائی چارہ، ہم آہنگی اور خوشحالی لائے۔
...............................................................
م ن، ح ا، ع ر
U-4462
(Visitor Counter : 117
خلا ء کا محکمہ
خلائی سرگرمیوں سے متعلق بل
نئی دلّی ، 13دسمبر؍ شمال مشرقی خطے کی ترقی کے وزیر مملکت  ، وزیر اعظم کے دفتر ، عملہ ، عوامی شکایات اور پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے گزشتہ روز لوک سبھا میں ایک سوال کے تحریری جواب میں بتایا کہ حکومت نے خلائی سرگرمیوں سے متعلق بل ، 2017 پر عوام ؍ اسٹیک ہولڈروں سے آراء طلب کی ہیں ۔ خلائی سرگرمیوں سے متعلق اس بل کا مقصد بھارت میں عوام ؍ غیر سرکاری ؍ پرائیویٹ سیکٹر کے شراکت داروں کو مجموعی طور پر بہتر خلائی سہولیات فراہم کرانا ہے ۔
یہ بل مرکزی حکومت کی جانب سے ایک باقاعدہ تنظیم کے ذریعہ خلائی سرگرمیوں سے متعلق اجازت اور لائسنس دینے کے لئے ایک ریگولیٹری میکنزم فراہم کرتا ہے ۔
مختلف اسٹیک ہولڈروں کی جانب سے کل 52 آراء موصول ہوئیں جن میں سے عام پبلک کی جانب سے 15 ، بھارتی ایرو اسپیس صنعت اور اسٹارٹ اپ کی جانب سے 04 ، قانونی فرموں اور وکیلوں کی جانب سے 04 ، خلائی قوانین کے ماہرین اور اسکالروں کی جانب سے 09 ، سیٹیلائٹ کمپنیوں کی جانب سے 04 ، صنعتوں کی جنب سے 07 اور سائنس دانوں کی جانب سے 09 آراء موصول ہوئی ہیں ۔
۔ ۔ ۔ ۔ ۔
(u.6220
شمال مشرقی ریاستوں کی ترقی کی وزارت
آٹھ شمال مشرقی ریاستوں میں سے پانچ ریاستیں کورونا سے مبرا ہیں ، بقیہ تین ریاستوں نے گزشتہ چند دنوں کے دوران کسی بھی نئے کورونا مثبت کیس کو درج نہیں کیا ہے:ڈاکٹر جتندر سنگھ
نئی دہلی ،27؍اپریل2020: شمال مشرق کی 8ریاستوں میں سے 5 ریاستیں کورونا سے کلی طور پر مبرا ہیں اور بقیہ تین ریاستوں نے گزشتہ چند دنوں کے دوران ایک بھی کورونا پازیٹیو کیس درج نہیں کیا ہے۔ اس امر کا انکشاف آج وزیر مملکت ، شمال مشرقی خطے کی ترقیات ، وزیر اعظم کے دفتر میں وزیر مملکت، عملہ، عوامی شکایات اور پنشن، ایٹمی توانائی اور خلائی امور، ڈاکٹر جتندر سنگھ نے ویڈیو کانفرنس کے توسط سے منعقدہ ایک نظر ثانی میٹنگ کے بعد کیا ہے۔اس میٹنگ میں شمال مشرقی کونسلشیلانگ کے سینئرافسران اور مختلف النوع سرکاری اداروں اور سرکاری دائرہ کار کی صنعتوں کے سنیئرافسران نے حصہ لیا۔ اس میں شمال مشرقی خطے کی زرعی مارکیٹنگ کارپوریشن  شمال مشرقی دستکاری اور ہینڈلوم ترقیات کارپوریشناور شمال مشرقی ترقیات فائنانس کارپوریشن لمٹیڈ، کین اینڈ بمبو ٹکنالوجی سینٹرکے سینئر افسران نے بھی اپنے اپنے مقامات سے شرکت کی۔
میڈیا کو جانکاری دیتے ہوئے ڈاکٹر جتندر سنگھ نے اس امر پر اطمینان کا اظہار کیا کہ گزشتہ چھ برسوں کے دوران وزیر اعظم جناب نریندر مودی کی رہنمائی میں شمال مشرق ترقیاتی تغیر کا ایک نمونہ بن کے ابھرا ہے اور موجود کووڈ بحران کے پس منظر میں یہ خطہ مؤثر ، از حد محنت سے تیار کیا گیا اور نظم و ضبط کا پابند صحتی انتظام کا ایک نمونہ بن کر سامنے آیا ہے۔
ڈاکٹر جتندر سنگھ نے مزید وضاحت کرتے ہوئے بتایا کہ سکم، ناگالینڈ، اروناچل پردیش، منی پور اور تریپورہ کی پانچ شمال مشرقی ریاستیں کلی طورپر کورونا سے مبرا پائی گئی ہیں۔ بقیہ تین ریاستیں یعنی آسام، میگھالیہ اور میزورم میں بالترتیب 8 ، 11 اور ایک کورونا پازیٹیو کیس سامنے آئے ہیں اور منفی ہونے کے لئے منتظر ہیں اور گزشتہ رات سے اب تک کوئی نیا معاملہ سامنے نہیں آیا ہے۔ انہوں نے شمال مشرقی خطے کی ریاستی حکومتوں ، ان کے وزرائے اعلیٰ کو مبارکباد پیش کی ہے، ساتھ ہی ساتھ شمال مشرقی خطے کی ترقیات کی وزارت  اور شمال مشرقی کونسلکے افسران کو بھی مبارکباد پیش کی ہے، کہ انہوں نے مکمل تال میل فراہم کرایا جس کے نتیجے میں ایسا کرنا ممکن ہوسکا ہے۔
ڈاکٹر جتندر سنگھ نے یہ بھی بتایا کہ مختلف شمال مشرقی ریاستوں مثلاً میزورم، میگھالیہ، اروناچل پردیش اور منی پور کی جانب سے کورونا کی نگہداشت اور کورونا کے چھوت کے انتظامات، سنگین نگہداشت اور بہتر بنائے گئے حفظان صحت کے نظام کے لئے ارسال کی گئی تجاویز حکومت کے زیر غور ہیں۔ ان پروجیکٹوں کو ترجیح دی جائے گی۔ اس کے علاوہ انہوں نے بتایا کہ ڈونر کی وزارت نے ابتدائی مراحل میں ہی شمال مشرقی ریاستوں کے لئے 25کروڑ روپے ان کی صواب دید پر چھوڑے ہیں،یعنی لاک ڈاؤن سے قبل ہی انہیں یہ رقم فراہم کردی گئی تھی، تاکہ وہ کورونا سے متعلق سرگرمیوں کی گیپ فنڈنگ کرسکیں۔
میٹنگ کے دوران ڈاکٹر جتندر سنگھ نے حالیہ دنوں میں استثنائی والے علاقوں میں مختلف النوع اقتصادی سرگرمیوں کی تازہ ترین صورتحال سے بھی آگہی حاصل کی۔یعنی وزارت داخلہ کی جانب سے جو رہنما خطوط جاری کئے گئے ہیں اور جن کا بنیادی تعلق بانس سے متعلقہ سرگرمیوں سے ہے۔
وزیراعظم کا دفتر
وزیر اعظم 17 مارچ کو لال بہادر شاستری نیشنل اکیڈمی آف ایڈ منسٹریشن کے 96 ویں کامن فاؤنڈیشن کورس کی الوداعی تقریب سے خطاب کریں گے
وزیر اعظم جناب نریندر مودی 17 مارچ کو دوپہر 12 بجے ویڈیو کانفرنسنگ کے ذریعہ لال بہادر شاستری نیشنل اکیڈمی آف ایڈمنسٹریشن  کے 96 ویں کامن فاؤنڈیشن کورس کی الوداعی تقریب سے خطاب کریں گے۔وزیر اعظم نے اسپورٹس کمپلیکس کا افتتاح کریں گے اور نو تعمیر ہیپی ویلی کمپلیکس قوم کو وقف کریں گے ۔
96ویں فاؤنڈیشن کورس ایل بی ایس این اے اے کا مشن کرم یوگی کے اصولوں پر مبنی پہلا کامن فاؤنڈیشن کورس ہے جس میں نئے نصابی مواد شامل کئے گئےہیں۔اس بیچ میں 16سروسز اور 3رائل بھوٹان سروسز  کے 488 او ٹی شامل ہیں۔
نوجوانوں پر مبنی اس بیچ کی مہم جویانہ اور اختراعی صلاحیتوں میں اضافہ کرنے کے لئے مشن کرم یوگی کے اصولوں کی بنیاد پر نیا نصاب تیار کیا گیا ہے۔اس کورس کے دوران تربیت حاصل کرنے والے افسران  کو طالب علم /شہری سے پبلک سرونٹ بنانے پر توجہ مرکوز کی گئی تھی جس کے لئے انہیں ’’سب کا پریاس ‘‘ کے مد نظر پدم ایوارڈ حاصل کرنے والی شخصیات سے ملوایا گیااور گاؤں کا دورہ کروایا گیا تاکہ وہ دیہی ہندوستان کے بارے میں تجربہ حاصل کرسکے۔اس کے علاوہ تربیت حاصل کرنے والے ان افسران کو دورافتادہ / سرحدی علاقوں کے گاؤں کا بھی دورہ کروایا گیا تاکہ وہ ان علاقوں میں رہنے والے لوگوں کو درپیش مسائل کو بھی سمجھ سکیں۔سلسلے وار طریقے سے تعلیم حاصل کرنے اور ذاتی رہنمائی پر مبنی تعلیم حاصل کرنے کے اصول کے مد نظر نصاب کے لئے ماڈیولر اپروچ اختیار کیا گیا ۔صحت کی جانچ کے علاوہ فٹنس ٹیسٹ بھی کرائے گئے تاکہ ’امتحان کے بوجھ سے لدے طلبا‘ کو ’صحت مند نوجوان سول سرونٹ ‘ میں تبدیل کیا جاسکے۔تمام 488 تربیت حاصل کرنے والے افسران کو ’کراؤماگا‘ اور متعدد دیگر کھیلوں میں بھی پہلی سطح کی ٹریننگ دی گئی۔
امور صارفین، خوراک اور عوامی تقسیم کی وزارت
خوردنی تیلوں کی قیمتیں گھٹنے سے صارفین کو راحت
چند زمروں میں تقریباً مجموعی 20 فیصد تک کی تخفیف
حکومت ایک پائیدار حل کے لئے مسئلے کے تصفیے کے لئے وسط مدتی اور طویل مدتی اقدامات کو عملی جامہ پہنا رہی ہے
خوردنی تیلوں کی قیمتیں متعدد عناصر کے دقیق سلسلے پر منحصر ہوتی ہیں جس میں بین الاقوامی قیمتیں اور گھریلو پیداوار دونوں شامل ہیں
گھریلو کھپت اور پیداوار کے مابین چونکہ فرق زیادہ ہے لہٰذا بھارت کو خاطر خواہ مقدار میں خوردنی تیل درآمد کرنا ہوگا
بھارت میں خوردنی تیلوں کی قیمتیں مختلف تیلوں کے سلسلے میں انحطاط ظاہر کر رہی ہیں۔صارفین امور کے محکمے کی جانب سے فراہم کردہ اعداد و شمار کے مطابق گذشتہ مہینے کی خوردنی تیلوں کی قیمتیں اب انحطاط پذیر نظر آرہی ہیں۔ بعض معاملات میں یہ انحطاط تقریباً 20 فیصد کے قریب دیکھا گیا ہے جیسا کہ ممبئی میں قیمتوں میں نظر آیا ہے۔
پام آئل کی قیمت 7 مئی 2021 کو 142 روپئے فی کلو گرام تھی جو گھٹ کر 115 روپئے فی کلو گرام ہوگئی ہے، اس سے 19 فیصد کا انحطاط ظاہر ہوتا ہے۔
سورج مکھی تیل کی قیمت 5 مئی 2021 کو 188 روپئے فی کلو گرام تھی جو انحطاط پذیر ہوکر 157 روپئے فی کلو گرام کے بقدر ہوگئی ہے۔ اس سے 16 فیصد کا انحطاط ظاہر ہوتا ہے۔
سویا تیل کی قیمت 20 مئی 2021 کو 162 روپئے فی کلو گرام کے بقدر تھی جو اب انحطاط پذیر ہوکر ممبئی میں 138 روپئے فی کلو گرام ہوگئی ہے جس سے 15 فیصد کا انحطاط ظاہر ہوتا ہے۔
جہاں تک سرسوں کے تیل کی بات ہے، 16 مئی 2021 کو اس کی قیمت 175 روپئے فی کلو گرام تھی جو اب انحطاط پذیر ہوکر 157 روپئے فی کلو گرام کے بقدر ہوگئی ہے، جس سے تقریباً 10 فیصد کا انحطاط ظاہر ہوتا ہے۔
مونگ پھلی کے تیل کی قیمت 14 مئی 2021 کو 190 روپئے فی کلوگرام کے بقدر تھی، جو اب گھٹ کر 174 روپئے فی کلو گرام کے بقدر ہوگئی ہے، اس سے 8 فیصد کا انحطاط ظاہر ہوتا ہے۔
بناسپتی کی قیمت 2 مئی 2021 کو 154 روپئے فی کلو گرام کے بقدر تھی، اب گھٹ کر 141 روپئے فی کلو گرام کے بقدر ہوگئی ہے ، جس سے 8 فیصد کا انحطاط ظاہر ہوتا ہے۔
یہاں اس بات کا ذکر کیا جا سکتا ہے کہ خوردنی تیلوں کی قیمتوں کا انحصار متعدد عناصر کے پیچیدہ سلسلے پر ہوتا ہے جس میں بین الاقوامی قیمتیں، گھریلو پیداوار جیسے امور بھی شامل ہیں۔ چونکہ گھریلو کھپت اور پیداوار کے مابین بڑا فرق واقع ہے، بھارت کو بڑی مقدار میں خوردنی تیل درآمد کرنے ہوں گے اور حکومت اس سلسلے میں مستقل بنیاد پر مسئلے کو حل کرنے کے لئے متعدد وسط مدتی اور طویل مدتی اقدامات کر رہی ہے۔
یہ اقدامات بھارت کو خوردنی تیلوں کے معاملے میں آتم نربھر بنانے میں تعاون دیں گے جو بھارت میں کھانہ پکانے میں کلیدی عنصر کے طور پر استعمال ہوتے ہیں۔
صدر جمہوریہ کا سکریٹریٹ
صدرجمہوریہ ہند نے فخرالدین علی احمد کے یوم پیدائش پر انھیں خراج عقیدت پیش کیا
صدرجمہوریہ ہند ، جناب رام ناتھ کووند نے سابق صدرجمہوریہ ہند ، جناب فخرالدین علی احمد کے یوم پیدائش کے موقع پر آج  راشٹرپتی بھون میں انھیں خراج عقیدت پیش کیا۔ انھوں نے فخرالدین علی احمد کی تصویر پرگلہائے عقیدت نذرکئے ۔
نائب صدر جمہوریہ ہند کا سکریٹریٹ
جناب ارون جیٹلی کو ہمیشہ بھارت کے سماجی-اقتصادی احیا کے ازحد مقتدرمعماروں میں سے ایک معمار کے طور پر یاد کیا جائے گا: نائب صدر جمہوریہ ہند
ملک کے مستقبل کے رہنماؤں کو جناب جے پال ریڈی کی زندگی سے ترغیب حاصل کرنی چاہیے، جناب ارون جیٹلی کو ان کی یاد میں منعقدہ ایک جلسے میں خراج عقیدت پیش کیا۔
آنجہانی جے پال ریڈی کی یاد میں منعقدہ تعزیتی جلسے میں شرکت کی اور انہیں خراج عقیدت پیش کیا
نائب صدر جمہوریہ ہند جناب ایم وینکیا نائیڈو نے سابق وزیر خزانہ آنجہانی ارون جیٹلی کی یاد میں نئی دلی میں منعقدہ ایک دعائیہ جلسے میں شرکت کی اور انہیں اپنا خراج عقیدت پیش کیا۔جناب نائیڈو نے آنجہانی جیٹلی کو سوشل میڈیا کے توسط سے خراج عقیدت پیش کیا اور کہا کہ جناب ارون جیٹلی ان سے ازحد قربت رکھتے تھے اور ان کے عزیز دوست بھی تھے۔ انہوں نے کہا کہ جیٹلی جی کو بھارت کے سماجی- اقتصادی احیا کے ازحد مقتدر معماروں میں سے ایک معمار کے طور پر یاد کیا جائے گا۔
نائب صدر جمہوریہ ہند نے کہا کہ جناب ارون جیٹلی ایک غیرمعمولی پارلیمان، قانونی پیشے کے ماہر، جید دانشور، اہل منتظم اور بے مثال دیانت داری کے حامل سیاست داں تھے۔ انہوں نے مرکزی وزیر کے طور پر اہم وزارتوں کی ذمہ داریاں اثر انگیزی کے ساتھ سنبھالیں۔
جناب جیٹلی کے وسیع علم اور قومی اور بین الاقوامی معاملات پر ان کی گہری نظر اور آگہی کا ذکر کرتے ہوئے جناب نائیڈو نے کہا کہ انہیں ہمیشہ وسیع تناظر رکھنے والے رہنما کے طور پر یاد کیا جائے گا، کیونکہ وہ ہر معاملے پر مبسوط نظریہ پیش کیا کرتے تھے اور پارلیمانی مباحثوں کو مدلل حوالوں سے قابل قدر بنا دیا کرتے تھے۔
ارون جیٹلی کی قابلیت اور صلاحیت پر روشنی ڈالتے ہوئے نائب صدر جمہوریہ ہند نے انہیں اپنی ذات میں ایک انجمن قرار دیا۔ ان کے خیالات اور نظریات میں بڑی وضاحت اور بلاغت تھی۔ وہ ایک زبردست مقرر اور پیچیدہ ترین موضوعات کو سادہ اور سہل انداز میں بیان کرنے پر قادر تھے۔
نائب صدر جمہوریہ ہند نے کہا کہ جناب جیٹلی نے بھارت کی تاریخ کے کینوس پر نامٹنے والے نقوش چھوڑے ہیں اور ان کی وراثت ملک کی خدمت کرنے والے متمنی افراد کو پوری دیانت داری اور بے لوث خدمت کرنے کا راستہ دکھاتی رہے گی۔ وزیر داخلہ جناب امت شاہ اور متعدد دیگر عمائدین بھی اس موقع پرموجود تھے۔
نائب صدر جمہوریہ ہند نے آنجہانی جے پال ریڈی کی یاد میں منعقدہ دعائیہ مجلس میں بھی شرکت کی اور آنجہانی رہنما کو اپنا خراج عقیدت پیش کیا۔ نائب صدر جمہوریہ ہند نے کہا کہ جناب جے پال ریڈی ایک جید دانشور، عظیم مقرر تھے اور اپنے نظریات اور خیالات کا اظہار بے باکی سے کیا کرتے تھے۔ عثمانیہ یونیورسٹی حیدرآباد میں طالب علم کے طور پر ان کی غیرمعمولی کارکردگی کا حوالہ دیتے ہوئے نائب صدر جمہوریہ ہند نے کہا کہ وہ زبردست عالم تھے، جنہیں فلسفے اور دیگر مضامین پر عبو ر تھا، یعنی گوناگوں موضوعات سے آگہی تھی۔ انہوں نے اپنے طالب علمی کے دور سے لے کر آگے تک کی زندگی میں ہر جگہ اپنا ایک نشان چھوڑا۔ وہ ہر موضوع پر اظہار خیال کرتے ہوئے سامعین کی توجہ اپنی جانب مبذول کرنے پر قادر تھے، خواہ یہ موضوع قومی ہو یابین الاقوامی۔ جناب ریڈی کے ساتھ اپنے گزشتہ ایام کا ذکر کرتے ہوئے نائب صدر جمہوریہ ہند نے بتایا کہ آندھرا پردیش کی سیاست میں عرصہ دراز تک ان سے وابستگی رہی تھی۔ جناب ریڈی انگریزی اور تیلگو دونوں زبانوں پر یکساں مہارت رکھتے تھے۔ انہوں نے کہا کہ وہ ایک اہل پارلیمان تھے، جن کی تقاریر طنز ومزاح اور دانشمندانہ جوہروں سے آراستہ ہوتی تھی۔
سابق وزیر اعظم جناب منموہن سنگھ اور دیگر عمائدین بھی اس موقع پر موجود تھے۔
۔۔۔۔۔۔۔۔۔۔۔
م ن ۔ ت ع۔
U-4016
(Visitor Counter : 37